CELEX: 31988D0330
Language: el
Date: 1988-05-05 00:00:00
Title: 88/330/ΕΟΚ: Απόφαση της Επιτροπής της 5ης Μαΐου 1988 σχετικά με τη διαδικασία εφαρμογής του άρθρου 85 της συνθήκης ΕΟΚ (IV/32.075 - Bayer/BP Chemicals) (Τα κείμενα στην αγγλική και γερμανική γλώσσα είναι τα μόνα αυθεντικά)

Avis juridique important

|

31988D0330

88/330/ΕΟΚ: Απόφαση της Επιτροπής της 5ης Μαΐου 1988 σχετικά με τη διαδικασία εφαρμογής του άρθρου 85 της συνθήκης ΕΟΚ (IV/32.075 - Bayer/BP Chemicals) (Τα κείμενα στην αγγλική και γερμανική γλώσσα είναι τα μόνα αυθεντικά)  

Επίσημη Εφημερίδα αριθ. L 150 της 16/06/1988 σ. 0035 - 0043

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 5ης Μαΐου 1988  σχετικά με τη διαδικασία εφαρμογής του άρθρου 85 της συνθήκης ΕΟΚ  (IV/32.075 - Bayer/BP Chemicals)  (Τα κείμενα στην αγγλική και γερμανική γλώσσα είναι τα μόνα αυθεντικά)  (88/330/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό αριθ. 17 του Συμβουλίου της 6ης Φεβρουαρίου 1962 · πρώτο κανονισμό εφαρμογής των άρθρων 85 και 86 της συνθήκης (1), όπως τροποποιήθηκε τελευταία από την πράξη προσχώρησης της Ισπανίας και της Πορτογαλίας, και ιδίως τα άρθρα 6 και 8,  την αίτηση για την έκδοση αρνητικής πιστοποίησης και την κοινοποίηση για χορήγηση απαλλαγής, που υποβλήθηκαν βάσει των άρθρων 2 και 4 του κανονισμού αριθ. 17 της 3ης Οκτωβρίου 1986, από την Bayer AG, Leverkusen, την BP Chemicals International Limited, Λονδίνο και την Erdolchemie GmbH, Κολωνία, όσον αφορά τις μεταξύ τους συμφωνίες που υπογράφησαν στις 10 Νοεμβρίου 1987,  την περίληψη της αίτησης και της κοινοποίησης που δημοσιεύθηκε (2) βάσει του άρθρου 19 παράγραφος 3 του κανονισμού αριθ. 17,  μετά από διαβούλευση με τη Συμβουλευτική Επιτροπή Συμπράξεων και Δεσποζουσών Θέσεων,  Εκτιμώντας ότι:  Ι. ΤΑ ΠΡΑΓΜΑΤΙΚΑ ΠΕΡΙΣΤΑΤΙΚΑ  Α. Αντικείμενο της απόφασης  (1) Η παρούσα απόφαση αναφέρεται στις συμφωνίες μεταξύ της Bayer AG (Bayer), της BP Chemical International Limited (BPCL) και της Erdoelchemie GmbH (EC), στον τομέα του πολυαιθυλενίου, που προβλέπουν, μεταξύ άλλων, τη διοργάνωση της τεχνικής συνεργασίας μεταξύ της BPCL και EC, και τον διορισμό της BPCL ως διανομέα της παραγωγής της EC (ημερομηνία έναρξης ισχύος η 1η Μαρτίου 1988).  Β. Οι επιχειρήσεις  (2) Η Bayer είναι ένας γερμανικός όμιλος με δραστηριότητες στα χημικά και τα φαρμακευτικά προϊόντα. Ο κύκλος εργασιών της το 1986 ήταν 40,7 δισεκατομμύρια γερμανικά μάρκα (περίπου 19,2 δισεκατομμύρια ECU). Η Bayer έχει δραστηριότητες στον τομέα των θερμοπλαστικών μέσω της συμμετοχής της στην EC (50 % στην κυριότητα και 100 % στην εμπορία, πριν από τις παρούσες συμφωνίες) και μέσω της παραγωγής της ABS (ακρυλονυτρόλη- βουταδένιο-στυρόλη), (20 % της αγοράς στη Δυτική Ευρώπη το 1986- κυριότερος παραγωγός στην αγορά).  (3) Η BPCL είναι βρετανική εταιρεία, θυγατρική της British Petroleum Company plc, στην οποία ανήκει εξ ολοκλήρου. Ο κύκλος εργασιών της BPCL το 1986 ήταν 1,7 δισεκατομμύρια λίρες στερλίνες (περίπου 2,5 δισεκατομμύρια ECU). Η BPCL είναι σημαντικός παραγωγός των προϊόντων LdPE/LLdPE, παράγει δε άλλα θερμοπλαστικά: πολυστυρένιο (6-7 % της κοινοτικής ικανότητας παραγωγής το 1986), πολυπροπυλένιο (3 %), πολυαιθυλένιο υψηλής πυκνότητας (8 %). Η BPCL διαθέτει τρεις εγκαταστάσεις παραγωγής LdPE στην Ευρώπη (Grangemouth, 100 000 τόνοι το 1985, Wilton, 70 000 τόνοι το 1985, Αμβέρσα, 120 000 τόνοι το 1985) και ένα εργοστάσιο LLdPE στη Γαλλία (Lavera, 20 000 τόνοι το 1985).  (4) Η EC είναι γερμανική εταιρεία που ανήκει από κοινού στην Deutsche BP AG (Deutsche BP: θυγατρική της BP)) και στην Bayer AG, που ιδρύθηκε το 1957 και είναι εγκατεστημένη στην Κολωνία. Ο κύκλος εργασιών της το 1986 ήταν 2,2 δισεκατομμύρια γερμανικά μάρκα (1 δισεκατομμύριο ECU περίπου). Η παραγωγή της EC περιλαμβάνει την πυρόλυση της νάφθας και τα παράγωγά της (π.χ.: πολυαιθυλένιο, προπυλένιο, φωταδιένιο, προϊόντα πυρόλυσης της βενζίνης) και την παραγωγή τεχνιτού αερίου. Η EC διαθέτει μία μονάδα στο Dormagen (Κολωνία) με ικανότητα παραγωγής 380 000 τόνων· μία άλλη μονάδα πυρόλυσης (350 000 τόνοι) διατηρείται έτοιμη για λειτουργία από το 1985. Η EC διαθέτει δύο εγκαταστάσεις LdPE στην Κολωνία Worringen με συνολική ικανότητα παραγωγής 300 000 τόνων. Όλα τα προϊόντα της EC διατίθενται σήμερα από την Bayer AG: το LdPE διατίθεται στο εμπόριο με το σήμα κατατεθέν «Baylon» της Bayer.  Γ. Τα προϊόντα  (5) Το προϊόν που αφορούν οι συμφωνίες είναι το πολυαιθυλένιο, ένα θερμοπλαστικό που παράγεται από το αιθυλένιο, ένα μονομερές παράγωγο της πυρόλυσης της νάφθας, είτε από αιθάνιο και πυρόλυση πετρελαίου. Στη Δυτική Ευρώπη, η νάφθα αποτελεί τη βασική πρώτη ύλη· το αιθάνιο χρησιμοποιείται περισσότερο στις χώρες της Μέσης Ανατολής. Το πολυαιθυλένιο διατίθεται στο εμπόριο σαν πολυαιθυλένιο χαμηλής πυκνότητας ( LdPE), γραμμικό πολυαιθυλένιο χαμηλής πυκνότητας (LLdPE) και πολυαιθυλένιο υψηλής πυκνότητας (HdPE). Το LdPE και το LLdPE - που ειδικότερα αφορούν οι εν λόγω συμφωνίες - χρησιμοποιούνται κυρίως (67 %) για συσκευασίες χαμηλού κόστους από εύκαμπτα φύλλα (ιδίως, σάκοι απορριμάτων, φύλλα γεωργικών εφαρμογών για προστασία φυτωρίων και θερμοκηπίων, σάκοι λιπασμάτων και στεγανά περιτυλίγματα). Στην υπόλοιπη αγορά το σημανικότερο προϊόν (6 % το 1986) συνιστούν οι επικαλύψεις με παρεκβολή (πλαστικοποιημένο χαρτόνι για την παραγωγή κουτιών γάλακτος και ποτών), ενώ στις άλλες εφαρμογές των εν λόγω προϊόντων περιλαμβάνονται καλώδια σωλήνες και μορφοποιημένα είδη, παιχνίδια και οικιακά είδη.  (6) Το LLdPE είναι ανώτερο, ως προς τις αποδόσεις του, από το LdPE και προσφέρει εξοικονόμηση κόστους στους κατασκευαστές ρητινών χαμηλής πυκνότητας. Για το LLdPE προβλέπεται ταχύρρυθμη αύξηση της αγοράς (20 % κατ' έτος μέχρι το 1990), είς βάρος όμως του LdPE: η παραδοσιακή αγορά του LdPE υφίσταται την αυξανόμενη διείσδυση του LLdPE, για την παραγωγή του οποίου μπορούν τώρα να μετατραπούν οι μονάδες παραγωγής LdPE, με την χρησιμοποίηση της πλέον πρόσφατης διαθέσιμης τεχνολογίας.  Δ. Η αγορά  (7) Η σχετική γεωγραφική αγορά για το LdPE και το LLdPE είναι το σύνολο της Κοινότητας, δεδομένου ότι τα εν λόγω προϊόντα μπορούν να μεταφέρονται με ασφάλεια και ευκολία. Το 1987 υπήρχαν 14 παραγωγοί (τα διαθέσιμα στοιχεία αφορούν μαζί το LdPE και το LLdPE) στον τομέα αυτό. Όσον αφορά την ικανότητα παραγωγής η BPCL κατέχει, από κοινού με άλλη εταιρεία, την τρίτη θέση, με μερίδιο 8,5 % της κοινοικής ικανότητας παραγωγής και η EC διαθέτει μερίδιο 6,5 % της κοινοτικής ικανότητας παραγωγής. Ο σημαντικότερος παραγωγός LdPE στην κοινοτική αγορά διαθέτει μερίδιο 13 % και υπάρχουν άλλοι πέντε κατασκευαστές (περιλαμβανομένης της BPCL) με μερίδιο μεταξύ 8,5 και 11 %.  (8) Η βομηχανία παραγωγής του LdPE άρχισε να αναπτύσσεται κυρίως στην αρχή της δεκαετίας του 60. Η παραγωγή στη Δυτική Ευρώπη έφθασε σε κατάσταση πλεονάζουσας ικανότητας παραγωγής στη διάρκεια της δκαετίας του 70· όπως και οι υπόλοιποι κλάδοι της βιομηχανίας πετροχημικών, ο τομέας του LdPE υπέστη τη δυσμενή επίδραση της πρώτης και δεύτερης πετρελαϊκής κρίσης, με αποτέλεσμα να μειωθεί ο βαθμός χρησιμοποίησης των μονάδων παραγωγής σε 74 % το 1978 και 65 % το 1982.  Η ικανότητα χρησιμοποήσης του LdPE στη Δυτική Ευρώπη άρχισε να αυξάνεται το 1983 76 %, το 1986 85 %, αναμένεται όμως να εμφανίσει πτώση στο προσεχές μέλλον (μέχρι το 1990). ένας παράγοντας που επιδρά στην πτώση αυτή είναι η αύξηση των εισαγωγών από τρίτες χώρες, επειδή δεν υπάρχουν εμπόδια κατά την είσοδο στην κοινή αγορά και οι πρώτες ύλες διατίθενται με χαμηλό κόστος.  Η αγορά LLdPE αυξάνεται εις βάρος της αγοράς του LdPE λόγω του ότι οι κατασκευαστές στη Δυτική Ευρώπη στρέφουν ολοένα περισσότερο την προσοχή τους προς τις ειδικές ποιότητες του LLdPE για εφαρμογές σε φύλλα και σε χυτά είδη, με τις οποίες εκμεταλλεύονται την αυξημένη σκληρότητα και αντοχή στη ρήξη λόγω τάσεως, των γραμμικών ρητινών με στενό φάσμα μοριακού βάρους. Το 1986/87, οι ακόλουθοι παραγωγοί εγκατέστησαν μονάδες παραγωγής LLdPE στην Κοινότητα: Atochem, Alcudia, BP, CdF (Copenor: 60 % CdF, 40 % Qatar), Dow, DSM και Enichem. Η κατανάλωση του LLdPE στη Δυτική Ευρώπη αυξήθηκε από 320 000 τόνους σε 440 000 τόνους το 1985, αναμένεται δε συνεχής ανάπτυξη με ετήσιο ρυθμό 20 % περίπου και ζήτηση μεγαλύτερη από 1 000 000 τόνους το 1990.  (9) Όπως ήδη αναφέρθηκε, η μεταφορά του LL/LdPE δεν παρουσιάζει καμία ιδιαίτερη δυσχέρεια. Συνεπώς, υπάρχει σημαντικό διακρατικό εμπόριο στην κοινή αγορά όσον αφορά τα προϊόντα αυτά. Ακόμη και με πλεονάζουσα ικανότητα παραγωγής, οι εισαγωγές από τα κράτη μέλη αποτελούν σημαντικό τμήμα της αγοράς σε κάθε κράτος μέλος.  (10) Όλες οι σημερινές τεχνολογίες μετατρέπουν το αιθυλένιο σε LdPE, με την πρόκληση αντίδρασης σε πολύ πίεση και με την παρουσία οξυγόνου ως παράγοντα έναρξης. Το 20 % περίπου του αιθυλενίου που διέρχεται από τον αντιδραστήρα μετατρέπεται σε LdPE, ενώ το μη αντιδρόν αιθυλένιο ανακυκλώνεται για να επαναχρησιμοποιηθεί με νέα ποσότητα αιθυλενίου. Μετά την κατεργασία αυτή, το LdPE μορφοποιείται σε κόκκους για να φορτωθεί και να παραδοθεί στους πελάτες, είτε σε σάκους είτε χύμα. Το σύστημα κατεργασίας που χρησιμοποιεί τώρα η EC στις εγκαταστάσεις της LdPE παρουσιάζει υψηλό κόστος (ηλεκτρικό ρεύμα, πρόσθετα), λόγω των περιορισμών των ειδικών αυτόκλειστων αντιδράσεων και της πολυπλοκότητας της διαδικασίας. Οι σύγχρονες διαδικασίες που εφαρμόζει η BPCL πρέπει να μειώσουν το εν λόγω κόστος. Η τεχνολογία της BPCl επιτρέπει επίσης την έναρξη παραγωγής του LLdPE - οι συμφωνίες προβλέπουν ότι η BPCL και η Bayer πρόκειται να ιδρύσουν μια μονάδα LLdPE - για τον εκσυγχρονισμό της παραγωγής EC και τη διεύρυνση του φάσματος των προϊόντων της.  Ε. Η συμφωνία  (11) Σκοπός των συμφωνιών είναι να ορισθεί η BPCL ως διανομέας των προϊόντων της EC, αντικαθιστώντας την Bayer, και να παραχωρήσει η BPCL στην EC την τεχνολογία της κατεργασίας του πολυαιθυλενίου (LdPE και LLdPE). Από τις πέντε συμφωνίες, η αποκαλούμενη «κύρια συμφωνία» συνάπτεται μεταξύ BPCL και Bayer· οι υπόλοιπες, που συνάπτονται μεταξύ της BPCL και της EC, επαναλαμβάνουν και επεκτείνουν ορισμένες ρήτρες της «κύριας συμφωνίας». Το περιεχόμενο τους μπορεί να συνοψιστεί ως εξής:  α) Κύρια συμφωνία «Grundsaetze ueber Polyethelen der EC Erdoelchemie GmbH».  Με την συμφωνία αυτή η BPCL αναλαμβάνει, με την ιδιότητα του πωλητή, τη μεταπώληση σε τρίτους του πολυαιθυλενίου που παράγεται από την EC. Η BPCL αναλαμβάνει, να αγοράζει μια ελάχιστη ποσότητα ή, εναλλακτικά, να λαμβάνει από την EC, σε συμβατική τιμή προσδιοριζόμενη στη συμφωνία, την ποσότητα του αιθυλενίου που αντιστοιχεί στην ποσότητα πολυαιθυλενίου που δεν αγοράστηκε. Η BPCL εγγυάται ότι θα μεταπωλεί μια συγκεκριμένη ελάχιστη ποσότητα πολυαιθυλενίου της EC στις αγορές της Δυτικής Ευρώπης· η EC υποχρεούται, ως εκ τούτου, να διατηρεί στη διάθεση της BP την εν λόγω ποσότητα πολυαιθυλενίου· αν η EC εμποδίζεται, για τεχνικούς ή οικονομικούς λόγους, να διαθέτει την εν λόγω ποσότητα, ισχύουν τότε ειδικές ρυθμίσεις.  Οι άλλες ρήτρες αφορούν τη διαδικασία για τον καθορισμό της τιμής στην οποία αγοράζει το πολυαιθυλένιο η BPCL από την EC· προβλέπουν τόσο την ανάπτυξη του προϊόντος όσο και την τεχνική συνεργασία με την αποκατάσταση «συνεχούς ανταλλαγής τεχνικών πληροφοριών μεταξύ της BPCL και της EC» και προσδιορίζουν τη διάρκεια ισχύος της συμφωνίας (συγκεκριμένα δε επί όσο χρόνο η EC παράγει πολυαιθυλένιο στην Κολωνία-Worringen).  Έναντι της συμφωνίας που αφορά τη διανομή, η BPCL και η Bayer συμφωνούν επίσης να ανεγείρουν, στην Κολωνία-Worringen, μία νέα μονάδα LLdPE (της οποίας την ετήσια ικανότητα παραγωγής γνωρίζει η Επιτροπή) χρησιμοποιώντας την πιο πρόσφατη τεχνολογία της BPCL. Ειδική δέσμευση με αυτό το περιεχόμενο έχει επίσης αναληφθεί έναντι της Επιτροπής.  Κατά συνέπεια, τα συμβαλλόμενα μέρη διαπραγματεύονται τώρα « συμφωνία εκμετάλλευσης τεχνολογίας», της οποίας σχέδιο έχει ήδη υποβληθεί στην Επιτροπή. Τη λειτουργία της νέας μονάδας να αναλάβει η EC και η έναρξη των εργασιών προβλέπεται για τις αρχές του 1991. Οι συμβαλλόμενοι - αν και δεν υπάρχει ρητή διάταξη στη συμφωνία - αναλαμβάνουν επίσης τη δέσμευση, βάσει των σημερινών εκτιμήσεων για τις τάσεις της μελλοντικής ζήτησης, να κλείσουν οριστικά την παλαιότερη από τις δύο σημερινές εγκαταστάσεις της EC για LdPE, μετά την έναρξη λειτουργίας της νέας μονάδας LLdPE και αφού εξετασθεί η κατάσταση που επικρατεί στην αγορά του πολυαιθυλενίου τη στιγμή εκείνη.  β) Σύμβαση προμήθειας πολυαιθυλενίου που συνάπτεται μεταξύ της EC και της BPCL.  Η συμφωνία αυτή προβλέπει επίσης υποχρέωση της BPCL να αγοράζει κάθε έτος μια ελάχιστη ποσότητα. Επιπλέον, τίθενται ορισμένοι κανόνες που διέπουν την εμπορία του πολυαιθυλενίου της EC από την BPCL.  γ) Συμφωνία για την προμήθεια αιθυλενίου που συνάπτεται μεταξύ EC και BPCL.  Η συμφωνία αυτή περιλαμβάνει τις διατάξεις για την εφαρμογή ορισμένων ρητρών της κύριας συμφωνίας.  δ) Συμφωνία που αφορά τις τεχνικές υπηρεσίες και την ανάπτυξη του προϊόντος για το πολυαιθυλένιο, η οποία συνάπτεται μεταξύ EC και BPCL.  Με τη συμφωνία αυτή πρόβλεπε ότι η BPCL πρόκειται, όσον αφορά το πολυαιθυλένιο, να συνεχίσει να χειρίζεται τις δικές της τεχνικές υπηρεσίες στα εργαστήρια της, για λογαριασμό της. Η BPCL είναι υπεύθυνη (χρησιμοποιώντας το δικό της προσωπικό και εξοπλισμό) για την κατάταξη του προϊόντος και για ορισμένο αριθμό τεχνικών καθηκόντων που περιγράφονται στη συμφωνία. Η EC είναι υπεύθυνη για τον ποιοτικό έλεγχο του προϊόντος.  Η EC και η BPCL πρόκειται, ενεργώντας κατόπιν συμφωνίας, να λάβουν αποφάσεις που αφορούν την ένταξη ή την απάλειψη προϊόντων από το πρόγραμμα παραγωγής τους, τους ειδικούς χημικούς τύπους και τα χαρακτηριστικά προϊόντος. Οι οποιεσδήποτε εφευρέσεις υπαλλήλων της BPCL στο πλαίσιο της συμφωνίας ανήκουν στην EC· η EC είναι διατεθειμένη να παραχωρήσει στην BPCL αποκλειστική άδεια εκμετάλλευσης όσον αφορά τις εφευρέσεις αυτές.  ε) Συμφωνία συνεργασίας για το πολυαιθυλένιο που συνάπτεται μεταξύ της EC στον τομέα του πολυαιθυλενίου, περιλαμβανομένων των εμπιστευτικών πληροφοριών, με υποχρέωση τήρησης του απορρήτου.  (1) ΕΕ αριθ. 13 της 21. 2. 1962, σ. 204/62.  (2) ΕΕ αριθ. C 253 της 23. 9. 1987, σ. 5.  ΣΤ. Οικονομικές και διαρθρωτικές επιπτώσεις της συμφωνίας  (12) Οι συμφωνίες μεταξύ της Bayer, της BPCL και της EC αντανακλούν τις ατομικές στρατηγικές που έχουν υιοθετήσει οι τρεις εταιρείες για να αναδιοργανωσούν και ορθολογικοποιήσουν τις αντίστοιχες εργασίες τους στα πετροχημικά, ιδιαίτερα στον τομέα του πολυαιθυλενίου, με σκοπό να εκσυγχρονιστούν, να ανακτήσουν την ανταγωνιστικότητά τους και προοδευτικά να μειώσουν τις ζημίες. Η BPCL βρίσκεται τώρα στο δεύτερο στάδιο της αναδιάρθρωσης, έχοντας ήδη ορθολογικοποιήσει την ικανότητα παραγωγής της μέσω της συμφωνίας ανταλλαγών με την ICI, η οποία εγκρίθηκε με την Επιτροπή (1).  (13) Οι επιπτώσεις των συμφωνιών στη γενικότερη αγορά πρέπει να εξετασθούν στο επίπεδο τόσο της παραγωγής όσο και της διανομής:  α) Στο επίπεδο της παραγωγής, υπάρχουν επιπτώσεις στη διάρθρωση των εγκαταστάσεων λόγω, ιδίως, της δέσμευσης να αναγερθεί ένα νέο εργοστάσιο παραγωγής LLdPE και της απόφασης να κλείσει η παλαιότερη από της δύο σημερινές μονάδες παραγωγής LdPE της EC. Περαιτέρω επιπτώσεις στο πεδίο της παραγωγής απορρέουν από τις ρυθμίσεις για την ανταλλαγή τεχνικών πληροφοριών και για τεχνική συνεργασία μεταξύ της BPCL και τεχνολογικά επιτεύγματα της BPCl στις υφιστάμενες εγκαταστάσεις της LdPE και να αποκτήσει από την BPCL όλες τις σημερινές και μελλοντικές τεχνικές πληροφορίες. Όπως ήδη αναφέρθηκε η EC πρόκειται να εγκαταστήσει τη νέα μονάδα της LLdPE χρησιμοποιώντας την τεχνογνωσία (know-how) της BPCL.  β) Όσον αφορά τη διανομή, πριν από τις εν λόγω συμφωνίες, η Bayer διέθετε πάντοτε (από το 1975) το σύνολο της παραγωγής της EC στην αγορά του LdPE. Οι πωλήσεις της συγκεντρώνονται συνήθως στη Γερμανία, ενώ η δεύτερη και η τρίτη αγορά της τοποθετούνται στην Ιταλία και τη Γαλλία. Επίσης, η BPCL είναι ήδη παρούσα στην αγορά του LdPE, όπου διαθέτει τη δική της παραγωγή LdPE, με πωλήσεις συγκεντρωμένες κυρίως στο Ηνωμένο Βασίλειο, και κατά δεύτερο και τρίτο λόγο στη Γερμανία και τη Γαλλία.  Αποτέλεσμα της συμφωνίας είναι, ότι, αφενός η Bayer (που διατηρεί την κατά 50 % κυριότητα της EC) παύει να ενεργεί ως ανεξάρτητος διανομέας στην αγορά του LdPE και αφετέρου, η BPCL διανέμει την παραγωγή των μονάδων τόσον της EC όσο και της BPCL , αυξάνοντας έτσι το μερίδιό της στην αγορά και καθιστάμενη η κυριότερη επιχείρηση στην κοινοτική αγορά.  γ) Το συνολικό αποτέλεσμα των συμφωνιών είναι η κατανομή των εργασιών μεταξύ των συμβαλλόμενων που οδηγεί στην εκ των πραγμάτων εξειδίκευση. Η Bayer συγκεντρώνει περισσότερο την προσοχή της στα ειδικά χημικά προϊόντα και η BPCL στα βασικά χημικά, ιδίως σε ορισμένα θερμοπλαστικά προϊόντα (π.χ. πολυαιθυλένιο).  (14) Οι εν λόγω συμφωνίες και οι σχετικές ενέργειες ορθολογικοποίησης και αναδιάρθρωσης του βιομηχανικού κλάδου επηρεάζουν το περιβάλλον της αγοράς στην Κοινότητα. Η επίδρασή τους στον ανταγωνισμό και το εμπόριο μεταξύ των κρατών μελών τοποθετείται κυρίως στον τομέα του LdPE/LLdPE. Η κατάσταση που προκύπτει από τις ρυθμίσεις αυτές εξετάστηκε τόσο σε σχέση με την ευρύτερη αγορά της Κοινότητας όσο και με τις εθνικές αγορές στις οποίες οι επιπτώσεις είναι εντονότερες. Τα διαθέσιμα στην Επιτροπή στοιχεία αποδεικνύουν ότι, το 1987, οι ανταγωνιστές της BPCL και της Bayer/EC προμηθεύουν σημαντικό ποσοστό της κοινής αγοράς· επιπλέον, οι ανταγωνιστές κατέχουν σημαντική θέση στην αγορά εκείνων των κρατών μελών όπου οι συμβαλλόμενοι διαθέτουν εγκαταστάσεις παραγωγής.  Ζ. Παρατηρήσεις των τρίτων ενδιαφερομένων  (15) Δεν ελήφθησαν παρατηρήσεις στις οποίες να διατυπώνονται αντιρρήσεις τρίτων ενδιαφερομένων ως προς τις παρούσες συμφωνίες, μετά τη δημοσίευση της ανακοίνωσης της Επιτροπής δυνάμει του άρθρου 19 παράγραφος 3 του κανονισμού αριθ. 17.  ΙΙ. ΝΟΜΙΚΗ ΕΚΤΙΜΗΣΗ  (16) Οι συμφωνίες που έχουν συναφθεί μεταξύ της Bayer, της BPCL και της EC εμπίπτουν στο άρθρο 85 παράγραφος 1 επειδή περιορίζουν τον ανταγωνισμό και επηρεάζουν το εμπόριο μεταξύ κρατών μελών. Συνεπώς, δεν μπορεί να χορηγηθεί αρνητική πιστοποίηση, όπως ζήτησαν οι συμβαλλόμενοι στην αρχική τους αίτηση, είναι όμως δυνατόν οι συμφωνίες αυτές να τύχουν απαλλαγής βάσει του άρθρου 85 παράγραφος 3.  Α. Άρθρο 85 παράγραφος 1  (17) Η Bayer, η BPCL και η EC είναι επιχειρήσεις κατά την έννοια του άρθρου 85 παράγραφος 1, και οι μεταξύ τους ρυθμίσεις συνιστούν συμφωνίες και εναρμονισμένες πρακτικές που εμπίπτουν στο πεδίο εφαρμογής του εν λόγω άρθρου.  α) Αντικείμενο και αποτέλεσμα του περιορισμού του ανταγωνισμού  (18) Οι συμφωνίες που έχουν συναφθεί μεταξύ Bayer, BPCL και EC πρέπει να εξετασθούν ως σύνολο και να δοθεί ιδιαίτερη προσοχή στις οικονομικές και βιομηχανικές τους επιπτώσεις. Υπό τις συνθήκες της παρούσας υπόθεσης, οι συμφωνίες αυτές πρέπει να θεωρηθούν ότι έχουν ως αντικείμενο και αποτέλεσμα τον περιορισμό του ανταγωνισμού στην κοινή αγορά, για τους εξής λόγους.  (19) Πριν από τις συμφωνίες, η BPCL διέθετε ήδη τις δικές της δραστηριότητες και διανομής στον τομέα του πολυαιθυλενίου, ενώ οι μόνες δραστηριότητες της  Bayer ήταν η συμμετοχή της στην EC - η οποία αντιστοιχούσε στον από κοινού κατά 50/50 έλεγχο στο επίπεδο της παραγωγής - και η παρουσία της στην κοινοτική αγορά ως μόνου διανομέα των προϊόντων της EC.  Σύμφωνα με τις δηλώσεις των συμβαλλόμενων και τα αποτελέσματα της έρευνας που διενήργησε η Επιτροπή, υπήρχε πραγματικός ανταγωνισμός στο επίπεδο τόσο της παραγωγής όσο και της διανομής μεταξύ της BPCL και της EC και, μεταξύ της BPCL και της Bayer αντιστοίχως παρά το γεγονός ότι η BP ελέγχει την BPCL κατά 100 % και κατέχει (μέσω της θυγατρικής της Deutsche BP) το 50 % της EC.  (20) Οι συμφωνίες δεν προβλέπουν οποιαδήποτε μεταβίβαση στοιχείων του ενεργητικού μεταξύ των συμβαλλομένων: στις συμφωνίες προβλέπεται ότι η EC θα ορίζει μια άλλη επιχείρηση παραγωγής και διάθεσης πολυαιθυλενίου, τη BPCL, ως διανομέα της παραγωγής πολυαιθυλενίου της EC και συνεπώς, η BPCL και η EC παραμένουν πραγματικοί ανταγωνιστές στο επίπεδο της παραγωγής. Πάντως, με το διακανονισμό αυτό, η Bayer παύει να αποτελεί, στο πλαίσιο της κοινοτικής αγοράς πολυαιθυλενίου, πραγματικό ανταγωνιστή στο επίπεδο της διανομής.  Οι συμφωνίες μεταξύ ανταγωνιστών παραγωγών για από κοινού πωλήσεις περιορίζουν από την ίδια τη φύση τους τον ανταγωνισμό.  (21) Οι συμφωνίες προβλέπουν τη συνεργασία των συμβαλλομένων στο πεδίο της τεχνολογίας. Ειδικότερα, η BPCL παραχωρεί στην EC για εκμετάλλευση την προηγμένη τεχνολογία της. Το αποτέλεσμα σε βιομηχανικό επίπεδο είναι η ανέγερση ενός νέου εργοστασίου LLdPE και η ανάληψη για τη μείωση της ικανότητας παραγωγής LdPE με το κλείσιμο της παλαιότερης από τις δύο σημερινές μονάδες LdPE της EC.  Οι συμφωνίες μεταξύ ανταγωνιστών με σκοπό τον έλεγχο ή τον περιορισμό της ικανότητας παραγωγής ή των επενδύσεων έχουν άμεσο αποτέλεσμα επί του ανταγωνισμού.  (22) Η συνεχής συνεργασία μεταξύ BPCL και EC στο τεχνολογικό πεδίο αποτελεί αναπόσπαστο και βασικό μέρος της γενικότερης ρύθμισης και είναι αναγκαία για την αποτελεσματική λειτουργία της.  Η συνεχής συνεργασία μεταξύ ανταγωνιστών στο επίπεδο της έρευνας και ανάπτυξης έχει οπωσδήποτε άμεσες επιπτώσεις στον μεταξύ τους ανταγωνισμό.  (23) Η BPCL και η Bayer παραμένουν δυνάμει ανταγωνιστές στο επίπεδο της διανομής. Για έναν όμιλο τόσο μεγάλο όπως η Bayer, με την κεκτημένη πείρα της στην εμπορία πολυαιθυλενίου και τη συμμετοχή της κατά 50 % στην EC, ήταν σχετικά εύκολο και ανέξοδο να επανακάμψει στην αγορά πολυαιθυλενίου, αν για παράδειγμα, η EC αποφάσιζε να ορίσει και πάλι την Bayer ως διανομέα της. Κατά συνέπεια, η θέση της Bayer δεν μπορεί να συγκριθεί με τη θέση οποιασδήποτε άλλης επιχείρησης που επιθυμεί να εισέλθει στην αγορά πολυαιθυλενίου για πρώτη φορά, χωρίς σοβαρή πείρα διανομέα και στενούς οικονομικούς συνδέσμους με την EC.  β) Επιπτώσεις στο εμπόριο μεταξύ των κρατών μελών  (24) Οι συμφωνίες που έχουν συναφθεί μεταξύ Bayer, BPCL και EC αφορούν προϊόντα για τα οποία υπάρχει σημαντικό εμπόριο στην Κοινότητα. Τα προϊόντα αυτά μπορούν να μεταφέρονται με ευχέρεια και ασφάλεια· τόσο η BPCL όσο και η Bayer εξάγουν αυτά στα άλλα κράτη μέλη, ενώ σημαντικές ποσότητες εισάγονται από ανταγωνιστές από άλλα κράτη μέλη στις χώρες στις οποίες είναι εγκατεστημένες οι μονάδες παραγωγής τους. Επιπλέον, ορισμένος όγκος εισαγωγών από τρίτες χώρες εισέρχεται στην κοινή αγορά.  Ως εκ τούτου, οι συμφωνίες έχουν επιπτώσεις στο διακοινοτικό εμπόριο, στο μέτρο που επιφέρουν σημαντικές μεταβολές στην όλη δομή του ανταγωνισμού.  Β. Άρθρο 85 παράγραφος 3  (25) Οι συμφωνίες που έχουν συναφθεί μεταξύ Bayer, BPCL και EC πληρούν τους όρους για απαλλαγή σύμφωνα με το άρθρο 85 παράγραφος 3. Συμβάλλουν στη βελτίωση της παραγωγής και της διανομής προϊόντων και στην προώθηση της τεχνικής και οικονομικής προόδου, εξασφαλίζοντας συγχρόνως στους καταναλωτές δίκαιο τμήμα από το όφελος που προκύπτει. Δεν επιβάλλουν στις ενδιαφερόμενες επιχειρήσεις περιορισμούς που δεν είναι απαραίτητοι για την επίτευξη των στόχων αυτών, ούτε παρέχουν στις επιχειρήσεις αυτές τη δυνατότητα κατάργησης του ανταγωνισμού ως προς σημαντικό τμήμα των εν λόγω προϊόντων.  (26) Η απαλλαγή δικαιολογείται ουσιαστικά από το γεγονός ότι οι συμφωνίες επιτρέπουν στα μέρη να ορθολογικοποιήσουν και να εκσυγχρονίσουν τις εργασίες της EC στον τομέα του πολυαιθυλενίου - που αποτελεί μέρος βιομηχανικού κλάδου ο οποίος έχει ανάγκη σοβαρής αναδιάρθρωσης σε ολόκληρη την Κοινότητα - συντομότερα και ριζικότερα απ' ότι θα ήταν δυνατό για καθεμιά επιχείρηση ξεχωριστά. Οι συμφωνίες παράγουν έτσι οφέλη - ιδίως μέσω των προγραμματιζόμενων βιομηχανικών επενδύσεων - που υπερκεράζουν σε σημασία τους προαναφερόμενους περιορισμούς του ανταγωνισμού.  Βελτίωση της παραγωγής και της διανομής, προώθηση της τεχνικής και οικονομικής προόδου  (27) Μέσω της αυστηρά τεχνικής συνεργασίας που προβλέπεται από τις συμφωνίες, η EC είναι σε θέση να εισάγει στις εγκαταστάσεις BPCL τα πρόσφατα τεχνολογικά επιτεύγματα στον τομέα του πολυαιθυλενίου. Τούτο επιτρέπει τη σημαντική πρόοδο ως προς τον εξορθολογισμό των παραγωγικών δραστηριοτήτων της EC , βελτιώνοντας την τεχνική αποτελεσματικότητα και την ποιότητα του προϊόντος σε ένα βιομηχανικό τομέα ο οποίος απειλείται ιδιαίτερα από τις εισαγωγές από τρίτες χώρες στην Κοινότητα. (28) Οι διμερείς συμφωνίες που οδηγούν σε ριζική αναδιάρθρωση στους τομείς που αντιμετωπίζουν διαρθρωτική κρίση ευθυγραμμίζονται με την τρέχουσα πολιτική της Επιτροπής, ιδίως στον τομέα των πετροχημικών. Ως προς το σημείο αυτό, οι συμφωνίες προβλέπουν ειδικότερα την κοινοποίηση στην EC της συγκεκριμένης τεχνογνωσίας που διαθέτει η BPCL στον τομέα του LLdPE, επιτρέποντας έτσι στην EC να εμφανιστεί στην αγορά αυτή μέσω της ανέγερσης μιας νέας μονάδας. Το αποτέλεσμα είναι ο εκσυγχρονισμός και η επέκταση του φάσματος προϊόντων της EC. Ως εκ τούτου, μια τέτοια βιομηχανική επένδυση που δίνει τη δυνατότητα στην EC να εισέλθει στην αγορά ενός προϊόντος το οποίο είναι ανώτερο ως προς τις αποδόσεις του (και συγκεκριμένα το LLdPE), συνεπάγεται κατά την έννοια του άρθρου 85 παράγραφος 3, ουσιαστικές βελτιώσεις της παραγωγής.  (29) Επιπλέον, δεδομένων των σημερινών εκτιμήσεων για τις τάσεις στη μελλοντική ζήτηση, υπάρχει δυνατότητα να κλείσει το παλαιότερο από τα δύο εργοστάσια LdPE που σήμερα διαθέτει η EC.  Το κλείσιμο μιας απαρχαιωμένης μονάδας LdPE θα μειώσει την πλεονάζουσα ικανότητα παραγωγής, η οποία, από τα μέλη τις δεκαετίας 70, χαρακτήριζε τον τομέα αυτό σε όλη την Κοινότητα.  (30) Οι συμφωνίες προβλέπουν επίσης ότι η BPCL ορίζεται ως νέος διανομέας της παραγωγής πολυαιθυλενίου της EC. Η μεταβολή αυτή ενσωματώνει ουσιαστικά τις εργασίες πολυαιθυλενίου της EC στην οργάνωση της BPCL, παρέχοντας στην EC δυνατότητα πρόσβασης σε μεγαλύτερο δίκτυο πωλήσεων, με υψηλή αποδοτικότητα και αφιερωμένο αποκλειστικά στο πολυαιθυλένιο, το οποίο αποτελεί ένα από τα σημαντικά στρατηγικά της προϊόντα.  (31) Τούτο επιτρέπει επίσης, στο πλαίσιο της γενικότερης αναδιάρθρωσης, την ανακατανομή των τομέων παραγωγής μεταξύ των εγκαταστάσεων της BPCL και της EC, σε σχέση με τις φυσικές αγορές των διαφόρων τύπων και ποιοτήτων του πολυαιθυλενίου. Επιπλέον, η νέα δομή της διανομής διευκολύνει τη λήψη αποφάσεων για τον εξορθολογισμό των εγκαταστάσεων, ώστε να συγκεντρωθεί η παραγωγή στις πλέον σύγχρονες μονάδες, οι οποίες χρησιμοποιούνται σε υψηλότερο βαθμό από την ονοματιστική παραγωγική ικανότητά τους.  Πλεονεκτήματα για τους πελάτες  (32) Οι συμφωνίες που έχουν συναφθεί μεταξύ Bayer, BPCL και EC εξασφαλίζουν για τους πελάτες, που αποτελούνται κυρίως από τις βιομηχανίες περαιτέρω κατεργασίας του πολυαιθυλενίου, ένα δίκαιο τμήμα από τα προκύπτοντα οφέλη εφόσον εξακολουθεί να λειτουργεί ο ανταγωνισμός, όπως συμβαίνει στην παρούσα υπόθεση.  (33) Ειδικότερα, οι συμφωνίες τεχνικής συνεργασίας εξασφαλίζουν για τους πελάτες της EC ένα ευρύτερο φάσμα προϊόντων, περιλαμβανομένου κυρίως του LdPE, το οποίο είναι πλέον σύγχρονο και με καλύτερες αποδόσεις· τούτο δεν θα ήταν δυνατόν χωρίς τις συμφωνίες. Η συμφωνία για τη διανομή ενισχύει τον εξορθολογισμό αυτό και εξασφαλίζει στους πελάτες το συνεχή εφοδιασμό τους με τα προϊόντα αυτά και την τήρηση των απαιτούμενων προδιαγραφών.  (34) Οι πελάτες επωφελούνται επίσης, μεσοπρόθεσμα και μακροπρόθεσμα, από την εξοικονόμηση κόστους που πραγματοποιείται στο επίπεδο της παραγωγής λόγω των προαναφερόμενων αναδιατάξεων στην παραγωγή και του υψηλότερου βαθμού χρησιμοποίησης των εγκαταστάσεων. Ο υψηλότερος βαθμός τροφοδοσίας των εγκαταστάσεων είναι ιδιαίτερα σημαντικός στις εργασίες πολυαιθυλενίου - όπως και στα άλλα θερμοπλαστικά - όπου τα υψηλά πάγια στοιχεία κόστους στην παραγωγή έχουν άμεσες επιπτώσεις στο κόστος ανά μονάδα προϊόντος. Επιτρέποντας την κατανομή του κόστους σε ένα μεγαλύτερο όγκο παραγωγής, το μοναδιαίο κόστος πρόκειται να μειωθεί.  Αναγκαιότητα των περιορισμών  (35) Οι συμφωνίες που έχουν συναφθεί μεταξύ Bayer, BPCL και EC , με τους περιορισμούς του ανταγωνισμού που συνεπάγονται είναι απαραίτητες για την επίτευξη των προαναφερόμενων πλεονεκτημάτων. Η αναδιάρθρωση και ο εξορθολογισμός που μπορούν να πραγματοποιηθούν με τις συμφωνίες, δεν μπορούσαν να επιτευχθούν τόσο γρήγορα και στο ίδιο μέγεθος αν είχαν αφεθεί να πραγματοποιηθούν στο πλαίσιο της λειτουργίας της αγοράς, χωρίς τη συνεργασία μεταξύ των μερών.  (36) Όσον αφορά την αναγκαιότητα των συμφωνιών τεχνικής συνεργασίας, πρέπει να σημειωθεί ότι οι ρυθμίσεις αυτές αποτελούν το θεμέλιο της γενικότερης λειτουργίας του βιομηχανικού κλάδου και είναι ουσιώδεις για την επίτευξη και την ενίσχυση των αναμενόμενων οφελών της ορθολογικοποίησης. Η EC δεν είναι σε θέση να πραγματοποιήσει μόνη της αναγκαίες επενδύσεις για την αναδιάρθρωσή της και τον εκσυγχρονισμό της, στο πλαίσιο των οποίων σημαντικό βήμα αποτελεί η ανέγερση του νέου εργοστασίου LLdPE.  (37) Η ανάθεση στην BPCL της διανομής του πολυαιθυλενίου της EC, αντιπροσωπεύει τον ουσιώδη όρο για την αποτελεσματική λειτουργία των μονάδων της EC με βάση την τεχνολογία της BPCL, επειδή είναι αναγκαία η ιδιαίτερα στενή συνεργασία μεταξύ των δραστηριοτήτων έρευνας και ανάπτυξης. Οι κυριότεροι τύποι πολυαιθυλενίου πωλούνται σε διάφορες ποιότητες: κάθε πελάτης έχει τις δικές του ανάγκες και ένας κατασκευαστής είναι πολύ συχνά υποχρεωμένος να παράγει μια ειδική ποιότητα προϊόντος για συγκεκριμένο πελάτη. Συνεπώς, οι πληροφορίες σχετικά με τις ανάγκες των πελατών, που λαμβάνονται μέσω των διαφόρων πωλητών στην αγορά, εφόσον διαβιβάζονται γρήγορα και αποτελεσματικά στα κέντρα έρευνας και ανάπτυξης, διευκολύνουν την περαιτέρω ανάπτυξη τόσο της τεχνολογίας όσο και των προϊόντων.  (1) ΕΕ αριθ. L 212 της 8. 8. 1984, σ. 1.  Κατάργηση του ανταγωνισμού  (38) Οι συμφωνίες που έχουν συναφθεί μεταξύ Bayer, BPCL και EC δεν παρέχουν στα συμβαλλόμενα μέρη τη δυνατότητα κατάργησης του ανταγωνισμού ως προς το σημαντικό τμήμα της αγοράς των εν λόγω προϊόντων.  (39) Όπως αποδεικνύεται ανωτέρω και εν μέρει λόγω του χαμηλού μεταφορικού κόστους, υπάρχουν σημαντικές συναλλαγές πολυαιθυλενίου στην Κοινότητα και στη Δυτική Ευρώπη, δεδομένου ότι αυτές οι αγορές χαρακτηρίζονται από ασήμαντα εμπόδια για την είσοδο σ' αυτές είτε νέων παραγωγών είτε εισαγωγών. Αν και η κοινή αγορά δεν έχει ακόμη τελείως ολοκληρωθεί, ολόκληρη η Κοινότητα, λαμβανομένων υπόψη των επιπτώσεων από τις εισαγωγές, αντιστοιχεί στον ορισμό της σχετικής γεωγραφικής αγοράς.  (40) Ως προς τούτου, οι συνέπειες των συμφωνιών πρέπει να τύχουν ανάλυσης, ιδιαίτερα στο επίπεδο διανομής των προϊόντων. Η BPCL, μετά την ανάθεση σ' αυτήν της διανομής της παραγωγής της EC, καθίσταται ο κυριότερος προμηθευτής πολυαιθυλενίου στην Κοινότητα. Συνεπώς, από άποψη διάρθρωσης, ακολουθούμενης τακτικής και αποδοτικότητας, τα αντιανταγωνιστικά αποτελέσματα των συμφωνιών μπορεί να είναι σημαντικά. Εντούτοις, εξακολουθεί να υφίσταται κάποια δομή αποτελεσματικού ανταγωνισμού, τόσο στην κοινή αγορά όσο και στις εθνικές αγορές των κρατών μελών (υπό τον όρο ότι πρόκειται να διερευνηθεί η τυχόν ύπαρξη περιορισμών που προκύπτουν από εναρμονισμένες ενέργειες των επιχειρήσεων σε πολυμερές επίπεδο).  (41) Η διατήρηση αποτελεσματικού ανταγωνισμού εγγυάται, ιδιαίτερα, η παρουσία ενός σημαντικού αριθμού ισχυρών ανταγωνιστών μεταξύ των ευρωπαίων κατασκευαστών και, στο μέτρο που η Κοινότητα είναι μια ανοιχτή αγορά, η αύξηση των εισαγωγών από τρίτες χώρες. Επιπλέον, ενώ η BPCL είναι σε θέση να προσφέρει ευρύ φάσμα ποιοτήτων των προϊόντων, πολλοί άλλοι παραγωγοί προσφέρουν συγκριτικά όμοιες σειρές προϊόντων πολυαιθυλενίου ή/και άλλων υποκατάστατων θερμοπλαστικών προϊόντων για τους ίδιους τελικούς καταναλωτές. Όσον αφορά τις εθνικές αγορές των κρατών μελών, το μερίδιο της BPCL στην αγορά μετά τις συμφωνίες θα αυξηθεί σημαντικά μόνο στη Γερμανία. Εντούτοις, από τη σώρευση στην αγορά αυτή των παλαιότερα χωριστών μεριδίων στην αγορά της BPCL και της Bayer (ως πωλητή της παραγωγής EC) προκύπτει μόνο μικρή σχετικά διαφορά στις συνθήκες ανταγωνισμού στο εν λόγω κράτος μέλος.  Διάρκεια της απαλλαγής, όροι και υποχρεώσεις  (42) Το άρθρο 8 παράγραφος 1 του κανονισμού αριθ. 17 προβλέπει ότι οι απαλλαγές σύμφωνα με το άρθρο 85 παράγραφος 3 μπορούν να χορηγούνται για συγκεκριμένο μόνο χρονικό διάστημα και να συνοδεύονται από όρους και υποχρεώσεις.  (43) Ενόψει της ειδικής φύσεως των συμφωνιών που έχουν συναφθεί μεταξύ Bayer, BPCL και EC και των βραχυπρόθεσμων και μεσοπρόθεσμων προοπτικών του τομέα πολυαιθυλενίου, και ενόψει ειδικότερα της ανάγκης να εξασφαλιστούν για τους πελάτες τα πλεονεκτήματα από την εξοικονόμηση κόστους που είναι δυνατή μόνο μεσοπρόθεσμα ή βραχυπρόθεσμα, θεωρείται ως κατάλληλη διάρκεια της απαλλαγής, ώστε να εξαιρούνται οι στόχοι που απαριθμούνται στο άρθρο 85 παράγραφος 3, μια δωδεκαετία από την ημερομηνία κοινοποίησης των συμφωνιών, δηλαδή μέχρι τις 2 Οκτωβρίου 1998. Για τον καθορισμό της διάρκειας αυτής λαμβάνεται υπόψη το γεγονός ότι η απαλλαγή που χορηγήθηκε από την Επιτροπή στο πρώτο στάδιο αναδιάρθρωσης της BPCL (δηλαδή η προαναφερόμενη συμφωνία ανταλλαγών με την ICI) εκπνέει επίσης το 1998.  (44) Εντούτοις, δεδομένου ότι η ανέγερση και έναρξη λειτουργίας ενός νέου εργοστασίου LdPE ενέχει θεμελιώδη σημασία για την παραχωρούμενη με την παρούσα απόφαση απαλλαγή, η διάρκεια της απαλλαγής υπόκειται στον όρο ότι η Bayer, η BPCL και η EC έχουν ολοκληρώσει την εφαρμογή του σχεδίου τους αυτού μέσα στο πρώτο εξάμηνο του 1991.  (45) Όσον αφορά το κλείσιμο της παλαιότερης από τις δύο μονάδες LdPE της EC, η Επιτροπή θεωρεί ότι, με βάση τη σημερινή αντίληψη των προοπτικών της μελλοντικής ζήτησης, τα συμβαλλόμενα μέρη είναι υποχρεωμένα να την εκτελέσουν. Συνεπώς, η διάρκεια της απαλλαγής υπόκειται στον όρο ότι η Bayer, η BPCL και η EC θα κλείσουν οριστικά την παλαιότερη από τις δύο μονάδες BPCL της EC στο τέλος του 1991, εκτός αν η Επιτροπή δηλώσει ότι η κατάσταση στον τομέα του πολυαιθυλενίου δικαιολογεί αντικειμενικά, τηρουμένων των απαιτήσεων του άρθρου 85 παράγραφος 3 και των σκοπών της παρούσας απόφασης, κάποια αναβολή ως προς την εκτέλεση αυτής της δεύτερης βιομηχανικής παρέμβασης.  (46) Για να είναι σε θέση η Επιτροπή να ελέγχει ότι η Bayer, η BPCL και η EC συμμορφώνονται με την παρούσα απόφαση και ότι ο ανταγωνισμός δεν υφίσταται περαιτέρω ή αδικαιολόγητο περιορισμό, τα συμβαλλόμενα μέρη πρέπει να υποβάλουν, καθένα ξεχωριστά, έκθεση στην Επιτροπή. Η έκθεση αφορά όλες τις δραστηριότητες ως προς τα σχετικά προϊόντα της παρούσας απόφασης, και παρέχει συγκεκριμένες λεπτομέρειες ως προς την εφαρμογή των βιομηχανικών παρεμβάσεων και τις επιτευχθείσες προόδους. Αναφέρονται μεταξύ άλλων, η παραγωγή και οι πωλήσεις που πραγματοποιούν τα συμβαλλόμενα μέρη ή οι θυγατρικές τους ή εταιρείες που ελέγχουν, τόσο στην κοινή αγορά σαν σύνολο όσο και σε κάθε κράτος μέλος· επίσης, ο όγκος της παραγωγής που καταναλώνεται εσωτερικά από κάθε συμβαλλόμενο μέρος, με μνεία του ονόματος και των εργασιών του παραγωγού και του καταναλωτή, καθώς και τα πλήρη στοιχεία για τη συνολική παραγωγή κάθε εταιρείας για όλα τα σχετικά προϊόντα, τόσο στην Κοινότητα όσο και σε τρίτες χώρες. Στην έκθεση πρέπει επίσης να αναφέρονται όλες οι διακυμάνσεις στην ικανότητα παραγωγής της Bayer, της BPCL και της EC στον τομέα του πολυαιθυλενίου, και να παρέχονται λεπτομέρειες για όλες τις μεταβολές στην παραγωγή και τη διανομή των εν λόγω προϊόντων. Μέχρι τις 2 Ιανουαρίου 1992, κάθε συμβαλλόμενο μέρος πρόκειται να υποβάλλει εξαμηνιαίες εκθέσεις στην Επιτροπή, δύο εβδομάδες πριν από το τέλος της περιόδου αναφοράς τους. Πάντως, η πρώτη έκθεση πρέπει να καλύπτει την περίοδο από τις 3 Οκτωβρίου 1987 έως τις 2 Ιανουαρίου 1989.  Από τις 3 Ιανουαρίου 1992 και, εφόσον εξακολουθεί να ισχύει η απαλλαγή, οι εκθέσεις θα υποβάλλονται στην Επιτροπή ανά διετία, σε τέσσερις εβδομάδες πριν από το τέλος της περιόδου που καλύπτουν. Μια τελική έκθεση θα καλύπτει την περίοδο από τις 3 Ιανουαρίου έως τις 2 Οκτωβρίου 1998.  (47) Οι συμφωνίες που έχουν συναφθεί μεταξύ Bayer, BPCL και EC έχουν οδηγήσει σε αύξηση του μεριδίου της BPCL στις πωλήσεις των σχετικών προϊόντων στην Κοινότητα. Ενόψει των κινδύνων που είναι δυνατόν να συνεπάγεται η αύξηση αυτή της ισχύος των επιχειρήσεων στην αγορά για τη διατήρηση της ελευθερίας του ανταγωνισμού στην Κοινότητα, η Επιτροπή έχει καθήκον να ελέγχει αυστηρά όλες τις εξελίξεις στους εν λόγω τομείς. Ως εκ τούτου, κάθε συμβαλλόμενο μέρος ξεχωριστά οφείλει να ενημερώνει την Επιτροπή εκ των προτέρων σχετικά με οποιαδήποτε πρωτοβουλία ή περαιτέρω ενέργεια στην οποία συμμετέχει το ίδιο, οι θυγατρικές του ή συνδεδεμένες με αυτό εταιρείες, για τα προϊόντα και τους τομείς που αναφέρονται στην παρούσα απόφαση ή τα προϊόντα που εντάσσονται στις αγορές των προηγούμενων ή/και επόμενων σταδίων παραγωγής.  (48) Για να είναι σε θέση να ελέγχει η Επιτροπή τις απαλλαγείσες συμφωνίες, όπως απαιτείται από το άρθρο 8 παράγραφος 2 του κανονισμού αριθ. 17, η Bayer, η BPCL και η EC πρέπει επίσης να ενημερώνουν προηγουμένως την Επιτροπή σχετικά με οποιαδήποτε ανανέωση, επέκταση του πεδίου εφαρμογής ή της φύσης, τροποποίηση ή προσθήκη στις συμφωνίες.  (49) Εξάλλου, η Επιτροπή διατηρεί το δικαίωμα να ζητήσει από τα συμβαλλόμενα μέρη να υποβάλλουν κάθε άλλο πληροφοριακό στοιχείο που κρίνει αναγκαίο για να επαληθεύει ότι ο ανταγωνισμός δεν περιορίζεται σε μεγαλύτερο από τον επιτρεπόμενο με την παρούσα απόφαση βαθμό,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Σύμφωνα με το άρθρο 85 παράγραφος 3 της συνθήκης ΕΟΚ, οι διατάξεις του άρθρου 85 παράγραφος 1, κηρύσσονται ανεφάρμοστες για την περίοδο από τις 3 Οκτωβρίου 1986 έως τις 2 Οκτωβρίου 1998, στις συμφωνίες που έχουν συναφθεί μεταξύ της Bayer AG ( Bayer), της BP Chemicals International Limited (BPCL) και της Erdoelchemie GmbH (EC), βάσει των οποίων και μεταξύ άλλων, διοργανώνεται η τεχνική συνεργασία μεταξύ της BPCL και της EC, η δε BPCL ορίζεται διανομέας της παραγωγής της EC.  Άρθρο 2  Η απαλλαγή που κηρύσσεται στο άρθρο 1 υπόκειται στους ακόλουθους όρους:  1. Η Bayer, η BPCL και η EC, ολοκληρώνουν μέσα στο πρώτο εξάμηνο του 1991, την κατασκευή και την έναρξη λειτουργίας ενός νέους εργοστασίου LLdPE.  2. Η Bayer, η BPCL και η EC, κλείνουν οριστικά, μέχρι το τέλος του 1991, την παλαιότερη από τις δύο μονάδες LdPE την οποία εκμεταλλεύεται σήμερα η EC, εκτός αν η Επιτροπή δηλώσει ότι η κατάσταση στον τομέα του πολυαιθυλενίου δικαιολογεί αντικειμενικά, τηρουμένων των όρων του άρθρου 85 παράγραφος 3 και του σκοπού της παρούσας απόφασης, κάποια αναβολή.  Άρθρο 3  Η κήρυξη της απαλλαγής που περιέχεται στο άρθρο 1 υπόκειται στις ακόλουθες υποχρεώσεις:  1. Η Bayer, η BPCL και η EC, υποβάλλουν, καθεμία ξεχωριστά, έκθεση στην Επιτροπή κατά τη διάρκεια της περιόδου απαλλαγής. Κάθε έκθεση αναφέρεται σε όλες τις δραστηριότητες που αφορούν τα σχετικά προϊόντα και περιέχει τις λεπτομέρειες εφαρμογής των προβλεπομένων στο άρθρο 2 ενεργειών και τις προόδους που έχουν επιτευχθεί. Αναφέρονται ιδιαίτερα η παραγωγή και οι πωλήσεις που έχουν πραγματοποιήσει τα συμβαλλόμενα μέρη ή θυγατρικές τους ή οι εταιρείες που ελέγχουν, τόσο στην κοινή αγορά σαν σύνολο, όσο και σε κάθε κράτος μέλος, η ποσότητα της παραγωγής που καταναλώνεται εσωτερικά από κάθε συμβαλλόμενο μέρος, με μνεία του ονόματος και των εργασιών του παραγωγού και του καταναλωτή, καθώς και τα πλήρη στοιχεία σχετικά με τη συνολική παραγωγή κάθε εταιρείας για όλα τα σχετικά προϊόντα, τόσο στην Κοινότητα όσο και σε τρίτες χώρες. Αναφέρεται επίσης στην έκθεση κάθε διακύμανση ως προς την ικανότητα παραγωγής της Bayer , της BPCL και της EC στον τομέα του πολυαιθυλενίου και παρέχονται λεπτομερή στοιχεία για όλες τις μεταβολές στην παραγωγή και διανομή των εν λόγω προϊόντων.  Μέχρι τις 2 Ιανουαρίου 1992, κάθε συμβαλλόμενο μέρος υποβάλλει, ανά εξάμηνο, έκθεση στην Επιτροπή, δύο εβδομάδες πριν από το τέλος της περιόδου που καλύπτουν. Πάντως, η πρώτη έκθεση καλύπτει την περίοδο από τις 3 Οκτωβρίου 1987 έως τις 2 Ιανουαρίου 1989.  Από τις 3 Ιανουαρίου 1992, εφόσον εξακολουθεί να ισχύει η απαλλαγή, οι εκθέσεις υποβάλλονται στην Επιτροπή ανά διετία, τέσσερις εβδομάδες πριν από το τέλος της περιόδου που καλύπτουν. Μια τελική έκθεση καλύπτει το διάστημα από τις 3 Ιανουαρίου έως τις 2 Οκτωβρίου 1998.  2. Η Bayer, η BPCL και η EC οφείλουν, καθεμία χωριστά να ενημερώνουν την Επιτροπή εκ των προτέρων σχετικά με κάθε πρωτοβουλία τους ή περαιτέρω ενέργεια στην οποία συμμετέχουν οι ίδιες ή οι θυγατρικές τους ή οι συνδεδεμένες με αυτές επιχειρήσεις, και αφορούν τα σχετικά με την παρούσα υπόθεση προϊόντα ή τα άλλα προϊόντα που εντάσσονται στις αγορές των προηγούμενων ή/και των επόμενων σταδίων παραγωγής.  3. Η Bayer, η BPCL και η EC οφείλουν, επίσης ξεχωριστά να ενημερώνουν την Επιτροπή εκ των προτέρων για κάθε ανανέωση, επέκταση του πεδίου εφαρμογής ή της φύσης, τροποποίηση ή προσθήκη στις συμφωνίες που αναφέρονται στο άρθρο 1. Άρθρο 4  Η παρούσα απόφαση απευθύνεται στις ακόλουθες επιχειρήσεις:  - Bayer AG,  Bayerwerk,  D-5090 Leverkusen,  - BP Chemicals International Ltd,  Belgrave House,  76, Buckingham Palace Road,  UK-London SW1 OSU,  - Erdoelchemie GmbH,  Koeln-Worringen,  Postafach 75-20-02,  D-5000 Koeln.  Βρυξέλλες, 5 Μαΐου 1988.  Για την Επιτροπή  Peter SUTHERLAND  Μέλος της Επιτροπής